Ѽвсехва́льная и преди́вная равноапс̑льная ні́но, вои́стину вели́кое цр҃кве правосла́вныя украше́ніе и изря́дная лю́демъ і́вєрскимъ похвало̀, всю̀ страну̀ грузи́нскую бж҃е́ственнымъ уче́ніемъ просвѣти́вшая и пѡ́двиги апс̑льства врага̀ на́шегѡ сп҃се́нія побѣди́вшая, трудо́мъ и мл҃твами вертогра́дъ хрс̑то́въ здѣ̀ насади́вшая и во пло́дъ мно́гъ єго̀ возрасти́вшая!́зднующе дне́сь ст҃у́ю па́мять твою̀, уми́льнѡ тебѐ, я́кѡ при́сную предста́тельницу на́шу, про́симъ:на́съ у́бѡ ѿ вся́кихъ ѕѡ́лъ и скорбе́й ѡградѝ, враги́ же ст҃ы́я цр҃кве хрс̑то́вы и бл҃гоче́стія проти́вники посрамѝ и вразумѝ, ста́до твоѐ, тобо́ю упасе́нное, до́брѣ сохраня́ющи:и умолѝ всебл҃га́го бг҃а сп҃си́теля на́шего, єму́же ты̀ ны́нѣ предстои́ши, да да́руетъ бл҃гочести́вѣйшему імпера́тору на́шему ми́ръ, долгоде́нствіе и во все́мъ бл҃го́е поспѣше́ніе, да и вся̂ лю́ди въ нбс̑ное црс̑твіе приведе́тъ гдс̑ь, идѣ́же всѝ ст҃і́и славосло́вятъ всест҃о́е єгѡ̀ и́мя ны́нѣ и при́снѡ и во вѣ́ки вѣкѡ́въ